Il-maħfra ta' Gomer U qalli l-Mulej: "Erġa' mur, u ħobb il-mara, maħbuba minn żewġha, li ħallietu biex tingħaqad ma' rġiel oħra; l-istess kif il-Mulej iħobb 'l ulied Iżrael, għalkemm huma jduru lejn allat oħra u jħobbu l-ftajjar taż-żbib ." U xtrajtha għal ħmistax-il biċċa tal-fidda u xkora u nofs xgħir, u għedtilha: "Int tibqa' miegħi għal żmien twil, ma tiżnix u ma tkunx ta' xi raġel ieħor; u hekk ukoll jien nagħmel miegħek." Għaliex ulied Iżrael jibqgħu għal żmien twil bla sultan u bla prinċep , bla sagrifiċċju u bla plieri, bla efod u bla terafim. Imbagħad ulied Iżrael jerġgħu lura jfittxu lill-Mulej, Alla tagħhom, u lil David, is-sultan tagħhom ; jersqu jitriegħdu quddiem il-Mulej, jersqu biex jieħdu l-ġid tal-Mulej fil-jiem li għad iridu jiġu.